बेंगलोरको लगातार तीन खेलको हारमा पूर्णविराम
रोयल च्यालेन्जर्स बेंगलोरले इन्डियन प्रिमियर लिग (आईपीएल) २०२२ मा बुधबार चेन्नइ सुपर किंग्सलाई १३ रनले पराजित गर्दै आफ्नो लगातार तीन खेलको हार क्रममा पूर्णविराम लगाएको छ ।
पुणे — रोयल च्यालेन्जर्स बेंगलोरले इन्डियन प्रिमियर लिग (आईपीएल) २०२२ मा बुधबार चेन्नइ सुपर किंग्सलाई १३ रनले पराजित गर्दै आफ्नो लगातार तीन खेलको हार क्रममा पूर्णविराम लगाएको छ ।महेन्द्रसिंह धोनीको चेन्नइले टस जितेर पहिले ब्याटिङको निम्तो दिएपछि बेंगलोरले आठ विकेटमा १ सय ७३ रन बनाएको थियो । जवाफमा चेन्नाइले आठ विकेटमा १ सय ६० रन मात्र बनाउन सक्यो ।जस हेजलउडले उत्कृष्ट बलिङ गर्दै धोनीलाई आउट गरे र आफ्नो चार ओभरमा १९ रन मात्र खर्चे । यस्तै हर्षल पटेलले ३५ रनमा चार विकेट लिए । यो जितपछि बेंगलोरको १२ अंक भएको छ र चौथो स्थानमा उक्लिन सफल भएको छ । चेन्नइ छ अंकमा नवौं स्थानमा छ । 